Som udgangspunkt må du køre en autocamper hvor færdselsloven tillader det, men flere udlejningsselskaber har deres egne regler for hvilke typer veje og områder du må køre på/i. Tjek derfor altid kontrakten og undersøg om du må køre på alternative veje, grusveje, bjergveje osv. inden du kører fra udlejningsstationen. Der gælder specielle regler for autocampere med firehjulstræk, fx. i Australien og Island. Se spørgsmål og svar herunder. Skal du til Alaska eller det nordlige Canada, så tjek reglerne ved reservation, da de fleste udlejningsselskaber har restriktioner i disse områder. Når du kører på smalle veje og ind i byzoner, skal du være ekstra opmærksom på skiltning som forbyder køretøjer over en vis størrelse og vægt. Det samme gælder ift. miljømærkater, som bliver mere og mere udbredt i storbyer i Europa.